

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

ZENTA KÖZSÉG POLGÁRMESTERE

Szám: 000051649 2025 08858 002 000 000 001

Kelt 2025. január 28-án

Z e n t a

Az egyesületek által megvalósított közérdekű programok támogatására vagy azok finanszírozásához szükséges hiányzó források biztosítására szolgáló eszközökről szóló Kormányrendelet (az SZK Hivatalos Közlönye, 16/2018. sz.) 6. szakaszának 1. bekezdése, Zenta község alapszabálya (Zenta Község Hivatalos Lapja, 4/2019. sz.) 61. szakasza 1. bekezdésének 33) pontja és az egyesületek által megvalósított közérdekű programok támogatására vagy azok finanszírozásához szükséges hiányzó források biztosítására szolgáló eszközök odaítéléséről és ellenőrzéséről szóló rendelet (Zenta Község Hivatalos Lapja, 31/2021. sz.) 8. bekezdésének 1. szakasza alapján, Zenta község 2025. évi költségvetéséről szóló rendelettel (Zenta Község Hivatalos Lapja, 15/2023. sz.) és a 000049841 2025 08858 003 000 350 136 számú 2025. január 23-i keltezésű nyilvános pályázatok éves tervével összhangban Zenta község polgármestere meghirdeti az alábbi

**NYILVÁNOS PÁLYÁZATOT AZON EGYESÜLETEK ÁLTAL MEGVALÓSÍTOTT ÉVES PROGRAMOK EGY RÉSZÉNEK FINANSZÍROZÁSÁRA, AMELYEKET A BÉRLETI DÍJ ÉS EGYÉB ÁLLANDÓ KÖLTSÉGEK FEDEZÉSÉRE VALÓSÍTANAK MEG**

**1. KÖZÉRDEK**

Meghirdetésre kerül az a pályázat, amely célja azon egyesületek éves programjainak részfinanszírozása, amelyek közérdekű programokat valósítanak meg a bérleti díj és egyéb állandó költségek (pl. bérleti díj, elektromos energia, természetes gáz és kommunális költségek) fedezésére.

**2. FELTÉTELEK, AMELYEKNEK A PROGRAMOT/PROJEKTUMOT JAVASLÓ EGYESÜLETNEK MEG KELL FELELNIE**

A pályázaton az az egyesület vehet részt:

1. amelyet az egyesületek státusát és munkáját szabályozó törvénnyel összhangban jegyeztek be;
2. amely céljait azon a területen valósítja meg, amelyen a program megvalósul, az alapszabály rendelkezései szerint;
3. amelyet legalább három hónapja jegyeztek be a kiírt pályázatban meghatározott területen folytatott tevékenység végzésére, illetve legalább egy éve jegyeztek be azon egyesületek esetében, amelyek 500.000 dinártól nagyobb összegre pályáznak;
4. amely közvetlen módon felel a projekt/program előkészítéséért és megvalósításáért;
5. amely nem áll felszámolási eljárás, csődeljárás illetve tevékenység folytatásának ideiglenes tilalma alatt;
6. amely székhelye Zenta község területén található.

**3. AZ EGYESÜLETEK BÉRLETI DÍJ ÉS MÁS ÁLLANDÓ KÖLTSÉGEK FEDEZÉSÉRE MEGVALÓSÍTOTT ÉVES KÖZÉRDEKŰ PROGRAMJAINAK RÉSZFINANSZÍROZÁSÁRA SZÁNT ESZKÖZÖK TERVEZETT ÖSSZEGE**

Zenta község 2025. évi költségvetéléséről szóló rendelete alapján (Zenta Község Hivatalos Lapja, 13/2024. sz.) azon egyesületek éves programjainak részfinanszírozására, amelyek közérdekű programokat valósítanak meg a bérleti díj és más állandó költségek fedezésére, a „KÖZSÉGI KÖZIGAZGATÁS” elnevezésű 5. számú elosztás keretében és „**A HELYI ÖNKORMÁNYZAT ÁLTALÁNOS SZOLGÁLTATÁSAI**” elnevezésű 0602 számú program keretében, a „**A helyi önkormányzat és a városi községek működése**” elnevezésű 0001 számú tevékenységként, „**Egyéb általános szolgáltatások**” tevékenységet jelölő **130**-as funkcionális osztályozási kóddal, **59/0 pozíció szám alatt**, 481000 számú gazdasági osztályozással, mint „KORMÁNYON KÍVÜLI SZERVEZETEK DOTÁCIÓJA”, **5.000.000,00** dinár összegű pénzeszköz kiosztását tervezik.

**4. A KIVÁLASZTÁS KRITÉRIUMAI**

Azon programokat megvalósító egyesületek éves programjainak kiválasztásakor, amelyek közérdekű programokat valósítanak meg a bérleti díjak és más állandó költségek fedezése céljából, az egyesületek által megvalósított közérdekű programok támogatására vagy azok finanszírozásához szükséges források hiányzó részének biztosítására szolgáló eszközök odaítéléséről és ellenőrzéséről szóló rendeletben meghatározott kritériumok alkalmazandók.

**5. KÖTELEZŐEN BENYÚJTANDÓ PÁLYÁZATI DOKUMENTÁCIÓ**

A pályázat részvevője az alábbi dokumentációt köteles benyújtani:

1. szabályosan és teljesen kitöltött jelentkezési űrlap, amely tartalmazza:

- a pályázó adatait

- a kért eszközök pénzügyis és narratív adatait,

- a jelentkezési űrlapban feltüntetett pályázó képviselőjének nyilatkozatait és

1. a pályázat résztvevőjének alapszabályát, ha az nincs közzétéve a Gazdasági Nyilvántartási Ügynökség honlapján,
2. ha a pályázatra való jelentkezés a bérleti díj fedezésére is vonatkozik, a pályázat résztvevője köteles csatolni a bérleti szerződés fénymásolatát.

A jelentkezési űrlapot jelen nyilvános pályázat mellett teszik közzé.

**6. A PÁLYÁZATRA TÖRTÉNŐ JELENTKEZÉS MÓDJA**

A kinyomtatott (aláírással és pecséttel ellátott) és hitelesített jelentkezési űrlapot a kötelező kísérő pályázati dokumentációval és az ajánlott kísérő dokumentációval együtt lezárt borítékban a **„bérleti díj és egyéb állandó költségek fedezésére meghirdetett nyilvános pályázathoz – ne nyissa fel”** megjelöléssel és **a pályázat résztvevőjének megnevezésével** postai úton illetve Zenta község Községi Közigazgatási Hivatalának iktatóján keresztül lehet benyújtani a megjelölt címen.

A jelentkezést **Zenta község Községi Közigazgatási Hivatalának** postai úton az alábbi címre kell elküldeni: **24400 Zenta, Fő tér 1**.

A pályázati dokumentációt Zenta község hivatalos honlapjáról ([www.zenta-senta.co.rs](http://www.zenta-senta.co.rs)) lehet letölteni.

Az érdeklődők további információkért a 024/655-428-as telefonszámon, illetve elektronikus úton az alábbi email címen érdeklődhetnek: deze.keckes@zenta-senta.co.rs.

**7. A NYILVÁNOS PÁLYÁZATRA TÖRTÉNŐ JELENTKEZÉS HATÁRIDEJE**

Jelen nyilvános pályázatra történő jelentkezés határideje a nyilvános pályázat **közzétételétől számított 15 nap**.

**8. A HIÁNYOSAN BENYÚJTOTT PÁLYÁZATI DOKUMENTÁCIÓ KÖVETKEZMÉNYEI**

1. A határidőn túl benyújtott pályázatok, valamint azok a jelentkezések, amiket a pályázati feltételeknek nem eleget tevő egyesület nyújtott be, nem kerülnek elbírálásra.
2. A hiányosan benyújtott pályázatok illetve a hiányosan vagy pontatlanul bemutatott programok nem kerülnek elbírálásra.
3. Ha a benyújtott pályázati dokumentáció hiányos, a benyújtott jelentkezés nem kerül elbírálásra.

**9. KORLÁTOZÁSOK ÉS PRIORITÁSOK**

A Zenta község köztulajdonában lévő üzlethelyiségek bérlői jelentkezhetnek a bérleti díj fedezésére kiírt pályázatra.

Jelen pályázat keretében elsődlegesen a Zenta község területén székhellyel rendelkező közvállalatokkal kapcsolatos költségek, valamint a Zenta község köztulajdonában lévő üzlethelyiségekkel és ingatlanokkal kapcsolatos költségek kerülnek fedezésre.

**10. A RENDELET RENDELKEZÉSEI**

Az egyesületek által megvalósított közérdekű programok támogatására vagy azok finanszírozásához szükséges hiányzó források biztosítására szolgáló eszközök odaítéléséről és ellenőrzéséről szóló rendelet (Zenta Község Hivatalos Lapja, 31/2021. sz.) rendelkezései jelen nyilvános pályázat alkotó részét képezik.

**11. KÖZZÉTÉTEL**

Jelen pályázatot, a rangsorolási listát a programok/projektek osztályozását végző bizottság adataival és Zenta község polgármesterének pályázatban feltűntetett eszköztámogatásban részesülő programok/projektek kiválasztásáról szóló határozatát közzé kell tenni Zenta község internetes honlapján, Zenta község hirdetőtábláján és az e-Uprava portálon.

Zenta község polgármestere

Burány Hajnalka s.k.